# ÅRSMELDING FOR TROMS RYTTERKRETS 2024

# 

Styret har i 2024 bestått av:

Leder: Veronica Isaksen , Tromsø Ryttersportsklubb

Nestleder: Erik Pontini, HAR

Styremedlem: Pål Brodtkorb, SKÅL

Styremedlem: Mia Eggum, Harstad ride og kjøreklubb,GK-ansvarlig

Styremedlem: Vera Jacobsen, SKJOM, grenleder sprang

Styremedlem: Kristina Schneider, MIDT (grenleder dressur)

Styremedl/u-rep: Uma Othelie Vang, ungdomsrepresentant

Styremedlem: Lene Wilhelmsen, Vikingur

Vara 1: Helga Gåre, web

Vara 2: Roger Ingebrigtsen, KVAL

Styret har avholdt 2 styremøter. Styret har også behandlet saker via mail og styret sin facebook side i løpet av året som har gått. Styrereferater og annen relevant informasjon er lagt ut på hjemmesiden og på facebook-siden vår fortløpende.

Aktiviteter og kurs:

Kretshelga 2024 ble avholdt digitalt. Det funger flott i en krets med så lange avstander mellom klubbene. Da har mange mulighet til å delta, og man sparer både tid og reisekostnader.

Vi gleder oss over å se oppgang i deltagelse på både treninger og stevner. Det spirer og gror i alle rekker. I mesterskaper for ponni i dressur, har det vært rekordstort startfelt. Det er også en positiv oppgang på sprangsiden. Det ble planlagt en ny og spennende cup i sprang, vi håper at noen tar initiativ til å arrangere en tilsvarende i dressur også.

Omlegging av kretsarbeidet:

NRYF har foreslått at kretser og regioner skal endres. Både klubber og kretser kunne komme med sine innspill til høringsforslaget NRYF sendte ut. Hvor flere modeller for kretsarbeid ble presentert. Vi har oppfordret alle klubber til å engasjere seg i denne prosessen. Troms Rytterkrets har vært en velfungerende krets i mange år. Og ønsker således å beholde mest mulig nærliggende modell av dagens, for det videre kretsarbeidet. Da vet vi at vi kan bruke erfaring og lokalkunnskap til å lage best mulig løsninger for rytterne i Troms. Planen var at den nye modellen for kretsarbeid skulle ferdigstilles på Tinget i 2025, men det ble ikke ferdig, så det er foreløpig uavklart hvordan kretsarbeidet vil bli fremover. Inntil videre vil kretsen fungere som før. Og vi håper at NRYF kommer fram til en modell som kan videreføre, og ytterligere utvikle den positive vinden som ryttersporten i nord er i pr tiden.

# 